*Приложение 2*

**ТЕХНИЧЕСКА СПЕЦИФИКАЦИЯ**

за възлагане на обществена поръчка с предмет:

„Доставка и монтаж на сценични и прозоречни завеси за НЧ „Нов живот - 1941 г“ с. Черна“

**І.ПРЕДМЕТ И ЦЕЛИ НА ПОРЪЧКАТА**

Възложителят възлага обществената поръчка в изпълнение на проект ROBG-456 „Хършова-Добричка, заедно по красивия път на устойчивото развитие, чрез трансгранична култура“, финансиран от Програма ИНТЕРРЕГ V-A Румъния-България 2014-2020 г.

Целта на проекта е да съживи трансграничния регион, като стимулира туризма и същевременно допринесе за опазването на културното наследство на историческaта област, в която съществуват две нации (Румъния и България).

При изпълнението на поръчката следва да се спазват стриктно изискванията на европейското и националното законодателство, релевантни към описаните дейности, и Вътрешните правила за управление на цикъла на обществените поръчки в община Добричка.

Предметът на обществената поръчка включва доставка и монтаж на нови сценични и прозоречни завеси за концертната зала на НЧ „Нов живот 1941 г. в с. Черна, община Добричка.

Обществената поръчка се възлага в изпълнение на заложени дейности в работен пакет I2 Инвестиции - „Модернизация на НЧ „Нов живот – 1941“ с.Черна дейност D.I2.1.

При разработването на проекта е констатирано, че наличните сценични завеси и механизми в концертната зала на читалището в с. Черна са в много лошо състояние и е абсолютно необходимо да бъдат заменени. Доставката на нови ще допринесе за провеждането на качествени културни събития и за общия туристически продукт, създаван в рамките на проекта.

**II ВЪЗЛОЖИТЕЛ**

Община Добричка, гр.Добрич - 9300, ул.“Независимост“ № 20

**ІІІ.ОБЕМ НА ПОРЪЧКАТА**

Доставката е предназначена за концертната и за репетиционната зали на НЧ „Нов живот 1941 г. в с. Черна, община Добричка. Доставката ще се извърши след приключване на строително-ремонтни дейности, съгласно обществена поръчка публикувана в профила на купувача на адрес: <http://dobrichka.bg/profile/orders/O-09072019-286> за извършване на СМР за обект: Модернизиране на туристическата инфраструктура на Народно читалище "Нов живот - 1941" в село Черна. Срокът на доставката и монтажа започва да тече считано от датата на изпратено от Възложителя до Изпълнителя възлагателно писмо, по електронен път, за извършване на конкретните дейности, предмет на възлагане.

Параметрите на сценичното пространство са: височина около 5,4 метра, ширина 9,40 метра, дълбочина 9,20 метра.

Настоящият вид на сцената: съществуващата метална конструкция , сценичните и прозоречни завеси са визуализирани в 4 броя снимки, приложени към настоящата техническа спецификация – ***Приложение 1.1.***

Посочените по-долу размери на оборудването, предмет на доставката, са приблизителни. Преди подаване на офертата участникът чрез посещение на място в обекта може да вземе точните размери. За получаване на достъп до залата следва да се обърне към лицето, посочено в документацията за контакти.

Не е допустимо изпълнението на доставката да се извърши по приблизителните размери. Избраният Изпълнител следва да снеме точните размери, по които ще се извърши доставката. Рискът от съществени отклонения между приблизителните и точните размери, респективно в предложената цена на изпълнение по приблизителни размери, е за сметка на Изпълнителя.

Обществената поръчка включва дейности в обем, характеристики и условия, описани по-долу:

|  |  |  |  |
| --- | --- | --- | --- |
| Сценични завеси - Народно Читалище „Нов живот – 1941 г.”, с.Черна | | | |
| Позиция | Вид оборудване | Параметри на оборудването\* | Количество |
| 1 | Завеси сцена | Минимални изисквания:  Да са изпълнени от трудно горима плътна тъкан, предназначена за театрални сцени, със сертификат за пожароустойчивост.  Цветът на завесите се съгласува с Възложителя.  Завесите, посочени в позиции 1.2, 1.3,1.4 по-долу се монтират на съществуващите метални тръбни конструкции. |  |
| 1.1 | Главна завеса | Височина –520\* см, дължина на релсата – 920\* см  Коефициент на набор 1:3 | 2 броя |
| 1.2 | Завеса под тавана на сцената | Височина –100\* см, дължина на релсата – 920\* см  Коефициент на набор 1:3 | 3 броя |
| 1.3 | Странична завеса | Височина –520\* см, дължина на релсата – 920\* см  Коефициент на набор 1:3 | 6 броя |
| 1.4. | Завеса в дъното на сцената | Височина –520\* см, дължина на релсата – 920\* см  Коефициент на набор 1:3 | 1 брой |
| 2. | Електрически механизъм за главната завеса | Минимални изисквания:  Дължина на релсата– 920\* см; Комплект, предназначен за сцена с посочените по-горе параметри; моторизирано движение в права линия; придвижване на два броя главни завеси от двата края към средата на сцената и обратно; добро припокриване на двете главни завеси; дистанционно управление; | 1 комплект |

|  |  |  |  |
| --- | --- | --- | --- |
| Прозоречни завеси - Народно Читалище „Нов живот – 1941г.”, с.Черна | | | |
| Позиция | Вид оборудване | Параметри на оборудването | Количество |
| 1 | Завеси за прозорци в репетиционна първи етаж | Минимални изисквания:  Предназначени за прозорци, които са с височина – 180\* см, и ширина 130 \*см  Текстилни, плътни. Коефициент на набор 1:2.  Цветът на завесите се съгласува с Възложителя. | 12 броя |
| 2 | Релса | Минимални изисквания:  Дължина: 160\* см; | 6 броя |
| 3 | Аксесоар | Минимални изисквания:  Водач за ръчно придвижване на завесите | 12 броя |
| 4 | Завеси за прозорци в концертна зала | Минимални изисквания:  Предназначени за прозорци, които са с височина – 330\* см и ширина – 130\* см  Коефициент на набор 1:2  Да са изпълнени от трудно горима плътна тъкан, предназначена за театрални сцени, със сертификат за пожароустойчивост.  Цветът на завесите се съгласува с Възложителя. | 10 броя |
| 5 | Електрически механизъм за завеси на прозорци в концертна зала | Минимални изисквания:  Дължина на релсата – 160\* см; Комплект, предназначен за придвижване на прозоречни завеси на голяма височина; моторизирано движение в права линия; движение до средата на прозореца и обратно в крайно положение; добро припокриване на завесите; дистанционно управление; при липса на захранване да има възможност за ръчно отваряне и затваряне на завесите; | 5 броя |

\*Посочените размери са приблизителни.

**ІV.ОСНОВНИ ИЗИСКВАНИЯ ЗА ДОСТАВКАТА И МОНТАЖА**

1.Сценичните и прозоречни завеси, предмет на доставката в поръчката, наричани по-долу за краткост оборудване, трябва да:

а) са нови и неупотребявани и да отговарят на нормативно установените изисквания в Република България за качество. В случай, че не са посочени приложимите стандарти, се прилагат стандартите, приети в страната на произход или съответните международно признати стандарти. Такива международно признати стандарти са последните, издадени от съответната компетентна институция.

б)отговарят на описаните по – горе минимални технически параметри, функции и характеристики или да притежават по – добри такива;

в)отговарят на стандартните изисквания за функционалност, за хигиена и безопасност при употреба от крайни потребители.

г) Доставените стоки, следва да бъдат придружени с:

- документ/сертификат или друг еквивалентен документ за произход, качество и/или маркировка, издадени от производител и/или съответните контролни органи;

- инструкция на български език за експлоатация и безопасност при употреба;

- документ с пълно описание на техническите характеристики на български език.

2.Доставката следва да включва всички допълнителни принадлежности, компоненти, консумативи и аксесоари, необходими за правилното функциониране на оборудването.

3.Изпълнителят трябва да представи при предаването на сценичните и прозоречни завеси всички необходими за по – нататъшното им използване по предназначение документи – гаранционни карти, ръководства за експлоатация, или други документи, издадени от производителя на съответното оборудване (когато е приложимо).

4. Изпълнителят монтира сценичните и прозоречни завеси. Стационарните завеси в залата се монтират на съществуваща метална тръбна конструкция. Изпълнителят следва да направи изпитвания (проби) след монтирането на сценичните и прозоречни завеси на място.

5. Да обучи служители на Възложителя за работа с доставеното и монтирано оборудване.

**!!! Важно:** *В изпълнение на разпоредбата на чл.48, ал.2 от ЗОП да се счита добавено „или еквивалент“ навсякъде, където в настоящата Техническа спецификация са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.*

**V.СРОК ЗА ИЗПЪЛНЕНИЕ НА ДОСТАВКАТА И МОНТАЖА НА СЦЕНИЧНИТЕ И ПРОЗОРЕЧНИ ЗАВЕСИ**

Срокът за изпълнение на дейностите от предмета на настоящата обществена поръчка е в съответствие с предложението в офертата на определения Изпълнител, който срок не може да бъде по – дълъг от 60 (шестдесет) календарни дни, считано от датата на изпратено от Възложителя до Изпълнителя възлагателно писмо, по електронен път за извършване на конкретните дейности, предмет на възлагане, но не по-късно от 30.06.2020 г.

**VІ.ГАРАНЦИОННИ УСЛОВИЯ**

1.Предлаганите от оферента гаранционни срокове не могат да бъдат по – кратки от 36 (тридесет и шест) месеца. Гаранционните срокове се отнасят до електрическите механизми. Гаранционният срок започва да тече от датата на подписване на окончателния приемо-предавателен протокол за извършените и приети без забележка дейности по монтаж и въвеждане в експлоатация на сценичните и прозоречни завеси.

2.Изпълнителят е длъжен да поеме гаранция за нормалното функциониране на доставеното оборудване, при спазване изискванията на производителя, описани в гаранционната карта за конкретния механизъм.

3.Несъответствията/недостатъците/дефектите/повредите, които не са причинени от неправилни и увреждащи действия от ползващите ги лица, се отстраняват от и за сметка на Изпълнителя.

4.Отстраняване на дефекти (недостатъци, несъответствия и повреди), появили се по време на гаранционния срок:

а) За проявили се в гаранционния срок несъответствия, Възложителят уведомява писмено Изпълнителя в срок до 5 (пет) работни дни от установяването им;

б) Изпълнителят е длъжен в срок до 5 (пет) работни дни да изпрати свои квалифицирани представители на място за констатиране и идентифициране на повредата. При посещението на сервизния екип на Изпълнителя се съставя констативен протокол, в два еднообразни екземпляра, с който се удостоверява: извършеното гаранционно посещение, вида на повредата и работите, необходими за отстраняването ѝ;

в) Всички дефекти, възникнали преди края на поетия гаранционен срок също се констатират с протокол, съставен и подписан от представители на двете страни;

г) Изпълнителят е длъжен да извърши при необходимост гаранционния ремонт на място при Възложителя, със свои средства, в срок, съгласно направеното от него предложение при участието му в обществената поръчка, след получаването на уведомление от Възложителя или упълномощен от него представител за възникналия дефект в доставеното оборудване (не повече от 20 работни дни).

д) В хипотеза, че отстраняването на дефекта/повредата е невъзможно на място при Възложителя, същото се извършва в срока по предходната алинея в специализирана сервизна база на Изпълнителя;

е) Независимо от договорения по-горе срок за извършване на гаранционен ремонт, при невъзможност за отстраняване на настъпила повреда в срок от 20 (двадесет) календарни дни от рекламационното съобщение, Изпълнителят трябва да осигури на Възложителя оборотна техника от същия или подобен клас, която се задължава да монтира и въведе в експлоатация, до пълното отстраняване на дефекта/повредата, като гаранционният срок на техниките, които са в процес на поправяне, се удължава със срока, през който е траело отстраняването на повредата;

ж) В хипотеза, че дефектът не може да бъде отстранен, дефектиралата/некачествена вещ се заменя с нова от същия вид, количество и с необходимото качество. Всички разходи по замяната са за сметка на Изпълнителя;

з) Гаранционният срок не тече и се удължава с времето до отстраняване на дефекта/несъответствието/повредата.

**VІІ.ПРИЕМАНЕ ИЗПЪЛНЕНИЕТО НА ВЪЗЛАГАНАТА ДОСТАВКА И МОНТАЖ**

Доставката и монтажът на оборудването се приема с подписване на двустранен приемо-предавателен протокол. В протокола Изпълнителят включва подробно всички артикули – количества и цена.

**VІІІ.Изисквания, свързани с програмата, финансираща проекта**

При изпълнението на настоящата обществена поръчка Изпълнителят се задължава да спазва изискванията за осигуряване на информация и публичност съгласно Наръчника за визуалнa идентичност за Програма за трансгранично сътрудничество Interreg V-A Румъния-България 2014-2020 г., достъпен на интернет адрес: <http://interregrobg.eu/bg/rules-of-implementation/programme-rules/visual-identity-manual-bg.html> .

**Участникът задължително използва образците –приложения към офертата си без да променя шрифта (Trebuchet MS) и размера(12), както и логата, съгласно изискванията за визуализация по Програма ИНТЕРРЕГ V-A Румъния-България 2014-2020 г.**

**Приложение към техническата спецификация - 4 броя снимки, визуализиращи състоянието на концертната и репетиционната зали.**

Изготвил:

Красимир Димитров

Експерт при „Диджиби Интернейшънъл“ ООД